b'\n_START_ARTICLE_\nLietuvos savivaldybi\xc5\xb3 kontrolieri\xc5\xb3 asociacija\n_START_PARAGRAPH_\nLietuvos savivaldybi\xc5\xb3 kontrolieri\xc5\xb3 asociacija (LSKA) - Lietuvos savivaldybi\xc5\xb3 kontrolierius vienijanti dalykin\xc4\x97 organizacija; asociacija. Ji yra savaranki\xc5\xa1ka ir savanori\xc5\xa1ka, nesiekianti pelno visuomenin\xc4\x97 organizacija, sprend\xc5\xbeianti savivaldybi\xc5\xb3 kontrolieri\xc5\xb3 (savivaldybi\xc5\xb3 kontrol\xc4\x97s ir audito tarnyb\xc5\xb3) bendr\xc4\x85sias problemas, teikianti savo nariams paslaugas, koordinuojanti nari\xc5\xb3 pagrindines funkcijas ir u\xc5\xbedavinius, krypting\xc4\x85 veikl\xc4\x85, atstovaujanti nari\xc5\xb3 bendriesiems interesams valstyb\xc4\x97s vald\xc5\xbeios ir valdymo institucijose, u\xc5\xbesienio valstybi\xc5\xb3 ir kitose tarptautin\xc4\x97se organizacijose, formuojanti Savivaldybi\xc5\xb3 kontrolieri\xc5\xb3 asociacijos veiklos strategij\xc4\x85, stiprinanti vietos savivaldos finansini\xc5\xb3 i\xc5\xa1tekli\xc5\xb3 naudojimo kontrol\xc4\x99, turto valdymo kontrol\xc4\x99 ir u\xc5\xbetikrinanti tinkamas savivaldybi\xc5\xb3 i\xc5\xa1or\xc4\x97s audito funkcijas._NEWLINE_Valdyb\xc4\x85 sudaro 15 savivaldybi\xc5\xb3 kontrolieri\xc5\xb3, i\xc5\xa1 j\xc5\xb3 po 1 i\xc5\xa1 kiekvienos apskrities ir 5 papildomai patvirtinti visuotinio susirinkimo._NEWLINE_Adresas: Vytauto g. 73, LT-00134, Palanga.\n_START_SECTION_\nIstorija\n_START_PARAGRAPH_\n1998 m. spalio 13 d. Kaune vykusiame steigiamajame susirinkime buvo \xc4\xafkurta LSKA. Dalyvavo 46 Lietuvos savivaldybi\xc5\xb3 kontrolieriai. Pirmuoju Savivaldybi\xc5\xb3 kontrolieri\xc5\xb3 asociacijos vadovu buvo i\xc5\xa1rinktas Algimantas Demenius.'